Kuopion museot

Opastus: Muuttuva luonto
2025-01-11 14:00 - 14:45 (Europe/Helsinki) | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Taiteilijatapaaminen – Jonne Heinonen
2025-01-11 14:00 - 15:00 | Kuopion museo
Taiteilijatapaamisessa kuvataiteilija Jonne Heinonen kertoo ROM valokuvateoksestaan ja työstään sen parissa.
Taiteilijatapaamisen kesto on noin 45 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton.
ROM on kuvataiteilija Jonne Heinosen valokuvateos, jota hän on kuvannut Suomen romaniyhteisön parissa vuosina 2016-2024. Teos käsittelee ihmisyyttä, yhteenkuuluvuutta ja oman position ymmärtämistä taiteilijana. Kuopion museossa esitetään ennennäkemättömän suuri osa laajamittaisen projektin kuvista, joita Heinonen on kuvannut vieraillessaan romanien kodeissa ja keskuudessa ympäri Suomea, myös Pohjois-Savossa.
Näyttelykokonaisuus käsittelee Suomen romanien kulttuuria ja arkea yhteisön ulkopuolelta tulevan taiteilijan näkökulmasta. Näyttelyssä esitetään myös Heinosen uusi videoteos, joka pyrkii tuomaan esiin Suomen romanien omia ajatuksia heidän yhteiskunnallisesta asemastaan. Näyttelyn yhteydessä museon verkkosivuilla julkaistaan neljä artikkelia, joissa pohditaan romanien yhteiskunnallista asemaa, arkimuistoja sekä ROM –teoksen tekemistä yhdessä yhteisön kanssa. Artikkelien kirjoittajat ovat Mertsi Ärling, Satu Blomerus, Samuel Florin ja Jonne Heinonen.

Opastus Ruutujen kapina -näyttelyyn
2025-01-12 14:00 - 15:00, 2025-01-19 14:00 - 15:00, 2025-01-26 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Ruutujen kapina -näyttelyyn! Opastuksia järjestetään joka sunnuntai klo 14. Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Kuopion taidemuseon uusi Ruutujen kapina -näyttely rikkoo perinteisen sarjakuvan rajat ja vie kävijät ainutlaatuiselle matkalle nykysarjakuvan maailmaan. Nykysarjakuvanäyttely lataa Kuopion taidemuseoon tilallisia teoksia, ääntä, videoita, liikettä ja aikamatkailun tunnetta. Näyttelyssä tutkitaan sarjakuvaa tilan taiteena, sen mahdollisuuksia ja mahdottomuuksia mm. seinämaalausten, installaatioiden ja monikanavaisten teosten kautta.
Näyttelyssä on mukana vahvasti tarinallisuuteen nojaavia teoksia sekä tilallisen sarjakuvan mahdollisuuksia ja käsitetaiteen keinoja hyödyntäviä teoksia. Näyttelyn taiteilijat tulkitsevat lähestymistapoja paikkaan, henkilökohtaiseen tilaan, muistiin ja kotiseutuun. Taidemuseon lämpiöön katetaan myös messevä otanta nykysarjakuvaa perinteisemmässä muodossa kirjoina ja lehtinä kävijöiden luettavaksi.
Näyttely juhlistaa sarjakuvakollektiivi Kutikutin 20-vuotista taivalta. Mukana on monipuolinen joukko Kutikutin taiteilijoita: Sami Aho, Juliana Hyrri, Susanna Kesänen, Tiina Lehikoinen, Apila Pepita, Hanneriina Moisseinen, Lauri Mäkimurto, Jyrki Nissinen, Hannele Richert, Aiju Salminen ja Emmi Valve.

Taidevartti
2025-01-15 13:00 - 13:15, 2025-01-22 13:00 - 13:15 | KUMMA, Kauppakatu 35, Kuopio, 70100
Tervetuloa taidevartille mukaan sukeltamaan syvälle Ruutujen kapina -näyttelyn sarjakuvataiteen maailmaan! Taidevarteilla kohdennetaan katse neljännestunniksi yhteen teokseen ja kuunnellaan museoammattilaisen ajatuksia. Taidevartilla voit nauttia taiteesta omalla tavallasi – voit joko vain kuunnella ja uppoutua teoksen maailmaan tai osallistua aktiivisesti kysellen ja kommentoiden.
Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Ompeluseurat Korjauspaja: Lastenvaatteiden korjaus & Kasvu
2025-01-15 14:00 - 19:00 | Kuopion museo
Tule korjaamaan lastenvaatteita takaisin käyttöön! Harjoitellaan yhdessä paikkaamaan kuluneet housunpolvet ja muut kasvutarinat ompelukoneella tai käsin.
Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia materiaaleja. Tällä kerralla korjauspajassa on käytettävissä myös Kuopion pääkirjaston saumuri. Lisäksi kirjasto on koonnut tapahtumakerralle aiheeseen liittyviä kirjavinkkejä, joihin voi tutustua.
KASVU – Anna Voutilainen-Veijosen sooloteos saksofonille leikittelee kansanmusiikin sävelkielillä pehmeän klassisen soinnin kanssa. Efektoidut ja luuppaavat saksofonisoundit vievät maailmaan, jossa alkukesän koivumetsä ja lapsen nauru ovat läsnä. Esitysaika klo 17.30.
Tän voi korjata. Korjataan tämä!
Yhteistyössä Kuopion museo, Kuopion kaupunginkirjasto ja OMPELUSEURAT. Tapahtuma on osa Kuopio250-juhlavuoden ohjelmistoa.
Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Opastus: Ysäri
2025-01-18 13:00 - 13:45, 2025-02-01 13:00 - 13:45, 2025-02-08 13:00 - 13:45, 2025-02-15 13:00 - 13:45 | Korttelimuseo, Kirkkokatu 22, Kuopio, 70100, Suomi
Tule tutustumaan Kuopion korttelimuseolle Ysäri-näyttelyyn opastetun kierroksen kautta. Opastus sisältyy museon pääsymaksuun (8/5 €, Museokortti, alle 18-vuotiaat maksutta). Kesto n. 45 min.
Ysäri 28.8.2024-16.3.2025, Kuopion korttelimuseo
Ysäri saapuu Kuopioon! Vieläkö muistat ensimmäiset kännykät ja matopelin? Entä lama-ajan? Pääsitkö nauttimaan MM –95 kultajuhlahumusta? Työväenmuseo Werstaan kiertonäyttely Ysäri kertoo vuosisadan päättäneestä muutosten ja mullistusten vuosikymmenestä yhteisesti jaettujen muistojen kautta.
Lama koetteli Suomen taloutta ja markat vaihtuivat euroiksi EU-jäsenyyden myötä. Suomesta tuli monikulttuurisempi ja matkustaminen vilkastui. Maassa otettiin askelia sukupuolten välisen tasa-arvon sekä sateenkaari-ihmisten oikeuksien edistämiseksi. Menestymiset urheilussa ja kauneudessa antoivat aihetta juhlaan. Lisäksi television äärelle keräännyttiin viihtymään koko kansan suosikkiohjelmien pariin.
Näyttelyn esineet, arkistomateriaali, ihmisten jakamat muistot ja äänimaailma johdattavat museokävijän 1990-luvun tunnelmaan. Ne kertovat viestintätapojen, kulutustottumusten sekä vapaa-ajan muutoksista. Näyttelyä varten kerättiin aineistoa noin sadalta lahjoittajalta. Tätä aineistoa on mukana poikkeuksellisen paljon.
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Kevään opastukset:

La 11.1. klo 13
La 18.1. klo 13
La 1.2. klo 13
La 8.2. klo 13
La 15.2. klo 13
La 22.2. klo 13
La 1.3. klo 13
La 8.3. klo 12 (huom. poikkeava alkamisaika)
La 15.3. klo 13

Ysärikuvakeräys
2025-01-23 12:00 - 15:00, 2025-01-25 12:00 - 15:00 | Korttelimuseo, Kirkkokatu 22, Kuopio, 70100, Suomi
Lahjoita ysärikuviasi museon arkistoon! Kuopion kulttuurihistoriallinen museo etsii 1990-luvun valokuvia kokoelmaansa. Miltä näytti perusarkesi 1990-luvulla Pohjois-Savossa? Miltä kotisi näytti sisäpuolelta? Millaisia ruokia söit ja millaisia vaatteita käytit? Mitä harrastit ysärillä? Museo on kiinnostunut erityisesti arki- ja tapahtumakuvista, joihin on tallentunut arkisia tilanteita, kuten esimerkiksi siivousta, tiskausta, leivontaa, ruokailua, leikkiä, ulkoilua jne. Myös kuvat työnteosta kiinnostavat museota. Mikäli et halua lahjoittaa alkuperäistä valokuvaasi ja kokonaan luopua siitä, voimme lainata kuvasi digitoitavaksi.
Kuvia kerätään Kuopion korttelimuseolla, to 23.1.2025 klo 12–15 ja la 25.1.2025 klo 12–15. Jos et pääse paikanpäälle, ole yhteydessä valokuva- ja arkistokokoelmasta vastaavaan intendentti Pekka Kankkuseen, pekka.kankkunen@kuopio.fi, puh. 044 718 2617. Tapahtumapäivinä kuvien lahjoittajille ilmainen sisäänpääsy museoon. Samalla on mahdollisuus tutustua Ysäri-näyttelyyn omatoimisesti tai oppaan johdolla.
Ysäri 28.8.2024-16.3.2025
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Yleisöopastukset näyttelyssä lauantaisin klo 13. Opastukset 11.1., 18.1., 1.2., 8.2., 15.2., 22.2., 1.3., 8.3. ja 15.3.
Kuva: Työnväenmuseo Werstas.

Avoin kuvapaja
2025-01-23 14:00 - 16:30, 2025-01-30 14:00 - 16:30, 2025-02-06 14:00 - 16:30, 2025-02-13 14:00 - 16:30, 2025-02-20 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 23.1. / 30.1. / 6.2. / 13.2. / 20.2. / 27.2. / TALVITAUKO / 20.3. / 27.3. / 3.4. / 10.4. / 17.4. / 24.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Kuopion museon opastus: Toden ja tarun rajalla
2025-01-25 14:00 - 14:45
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Luentosarja: Perinnekäsitöistä ideoita oman tyylin tuunaukseen
2025-02-04 15:00 - 16:30
Yhteistyössä Kuopion käsityöyhdistys Käsillä ry, Kuopion museo ja Kuopion korttelimuseo tarjoavat kaikille avoimen luentosarjan, jonka tavoitteena on elävöittää perinnekäsitöiden tuntemusta ja säilyttämistä.
Pääsemme kurkistamaan museoiden tekstiiliaarteisiin ja tutustumaan erilaisiin työmenetelmiin. Jalkaudumme Kuopion museon monitoimitilasta myös Korttelimuseoon ja Käsillä ry:n kutomoon. Kunkin luentokerran paikka on tarkistettavissa ohjelmatiedoissa.
Luentokokonaisuus antaa ideoita tekstiilien kierrätykseen, perinteen tuomiseen osaksi nykyaikaa ja oman tyylin tuunaukseen.
Luentosarja on osa Kuopio250-juhlavuoden ohjelmistoa sekä OLVI-säätiön rahoittamaa hanketta, jossa nuoret osallistuvat luentosarjaan ja lisäksi toteuttavat perinteestä kumpuavia kudonnaisia.
Maksuttoman luentosarjan aikataulu, paikat ja sisällöt:
4.2. klo 15 Kansan- ja kansallispuvut, Seppo Latvala.
Paikka: Kuopion museon monitoimitila, Museokatu 1.
Kuvaus: Harrastajatutkija Seppo Latvala kertoo kansallispukujen ja kansanpukujen historiasta.
Huom. poikkeava aloitusaika!
4.2. luennon striimilinkki: https://www.youtube.com/watch?v=d9yq-tFYFwc (Suosittelemme saapumista paikan päälle.)

11.2. klo 15 Korut kansallispuvuissa ja helavyöt, Seppo Latvala.
Paikka: Kuopion museon monitoimitila.
Kuvaus: Harrastajatutkija Seppo Latvala kertoo kansallispukujen koruista ja helavöistä.
Huom. poikkeava aloitusaika!

18.2. klo 15.30 Kaunista ja kestävää käsityötä, Sanna Reinikainen.
Paikka: Kuopion korttelimuseo, Kirkkokatu 22.
25.2. klo 15.30 Vaatteita vanhoista kankaista ja lankaa luonnon-varaisesta nokkosesta, Mirka Tuovinen.
Paikka: Kuopion museon monitoimitila.
Kuvaus: Mirka Tuovinen on tekstiilikierrätyksen edelläkävijänä suunnitellut ja valmistanut vaatteita kierrätys- ja poistotekstiileistä jo 25 vuotta. Materiaalien arvostus ja emotionaalinen muotoilu ovat ekologisen pukeutumisen lähtökohtia ja Mirka Pukine Oy:n toimintaperiaatteita. Luento avaa näkymiä kierrätysmateriaalien hyödyntämiseen ja tulevaisuuden ekologisiin kuituihin.

11.3. klo 15.30 Kansanomaiset tekstiilit Kuopion kulttuurihistoriallisen museon kokoelmissa, Anu Reijonen.
Paikka: Kuopion museon monitoimitila.
18.3 klo 15.30 Käsityölaukku perinteen siirtäjänä, Sanna Reinikainen.
Paikka: Kuopion museon monitoimitila.
25.3. klo 15.30 Kudontaperinteen jatkuminen, Kati Jauhiainen.
Paikka: Käsillä ry, Vuorikatu 9 c.
Kuvaus: Esitellään Käsillä ry:n toimintaa ja perehdytään kudonnan alkeisiin. Kati Jauhiainen, muotoilija AMK. Kati on tehnyt opinnäytetyönsä aiheesta “Räsymatto: kokeilevaa kudontaa poistotekstiileistä”.
1.4. klo 15.30 Historiasta inspiroituminen osana muotoilua ja käsitöitä, Tytti Vuorikari.
Paikka: Kuopion museon monitoimitila.
Kuvaus: Toimin Savonia ammattikorkeakoulussa opettajana Palvelumuotoilun ja muotoilun historian opintojaksoilla. Tein maisteriopinnot ja aloitin jatko-opinnot Lapin yliopistossa, jossa opetin myös palvelumuotoilun maisteriohjelmassa ennen Savoniaan siirtymistä. Väitöskirjani koskee arkistojen käyttöä muotoilun tutkimuksessa ja niiden merkitystä. Väitöskirjassani tutustuin Designarkistoon talletettuihin arkistoihin ja haastattelin arkistonluovuttajia.
Historiasta voi ammentaa paljon tietoa ja inspiraatiota. Koen että historia ei ole muuttumaton, vaan sitä kirjoitettaan uudelleen ja uudelleen uusista näkökulmista. Arkistot, erityisesti muotoilualan, miellän omanlaisiksi aarrekammioiksi, joista voin löytää niintä erityisempiä, harvinaisempia ja ”kadonneita aarteita”, jotka tuovat lisää uusia ääniä avaamaan historiaamme esineiden ja palveluiden muotoilun näkökulmasta.

Luennoille on vapaa pääsy. Lämpimästi tervetuloa!

Jäniksen jäljillä -opastus
2025-02-08 11:00 - 11:30 | Kuopion museo
Myyttiset – metsän kätköissä -näyttelyn lastenopastuksella lähdetään jäniksen jäljille. Millaisten ihmeiden äärelle pupujussi mahtaa meidät johdattaa?
Opastus lähtee museon lipunmyynnin läheisyydestä lauantaisin klo 11 seuraavina päivinä: 8.3., 15.3., 29.3., 12.4., 26.4., 10.5. sekä 24.5.
Opastuksen kesto on noin 30 minuuttia ja se sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.

Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!

Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Luentosarja: Perinnekäsitöistä ideoita oman tyylin tuunaukseen
2025-02-11 15:00 - 16:30, 2025-02-18 15:30 - 16:30
Yhteistyössä Kuopion käsityöyhdistys Käsillä ry, Kuopion museo ja Kuopion korttelimuseo tarjoavat kaikille avoimen luentosarjan, jonka tavoitteena on elävöittää perinnekäsitöiden tuntemusta ja säilyttämistä.
Pääsemme kurkistamaan museoiden tekstiiliaarteisiin ja tutustumaan erilaisiin työmenetelmiin. Jalkaudumme Kuopion museon monitoimitilasta myös Korttelimuseoon ja Käsillä ry:n kutomoon. Kunkin luentokerran paikka on tarkistettavissa ohjelmatiedoissa.
Luentokokonaisuus antaa ideoita tekstiilien kierrätykseen, perinteen tuomiseen osaksi nykyaikaa ja oman tyylin tuunaukseen.
Luentosarja on osa Kuopio250-juhlavuoden ohjelmistoa sekä OLVI-säätiön rahoittamaa hanketta, jossa nuoret osallistuvat luentosarjaan ja lisäksi toteuttavat perinteestä kumpuavia kudonnaisia.
Maksuttoman luentosarjan aikataulu, paikat ja sisällöt:
4.2. klo 15 Kansan- ja kansallispuvut, Seppo Latvala.
Paikka: Kuopion museon monitoimitila, Museokatu 1.
Kuvaus: Harrastajatutkija Seppo Latvala kertoo kansallispukujen ja kansanpukujen historiasta.
Huom. poikkeava aloitusaika!
4.2. luennon striimilinkki: https://www.youtube.com/watch?v=d9yq-tFYFwc (Suosittelemme saapumista paikan päälle.)

11.2. klo 15 Korut kansallispuvuissa ja helavyöt, Seppo Latvala.
Paikka: Kuopion museon monitoimitila.
Kuvaus: Harrastajatutkija Seppo Latvala kertoo kansallispukujen koruista ja helavöistä.
Huom. poikkeava aloitusaika!
11.2. luentokerta tallennetaan ja julkaistaan videon editoinnin jälkeen Kuopion museon Youtube-kanavalla myöhemmin.

18.2. klo 15.30 Kaunista ja kestävää käsityötä, Sanna Reinikainen.
Paikka: Kuopion korttelimuseo, Kirkkokatu 22.
25.2. klo 15.30 Vaatteita vanhoista kankaista ja lankaa luonnonvaraisesta nokkosesta, Mirka Tuovinen. Tilaisuutta ei striimata.
Paikka: Kuopion museon monitoimitila.
Kuvaus: Mirka Tuovinen on tekstiilikierrätyksen edelläkävijänä suunnitellut ja valmistanut vaatteita kierrätys- ja poistotekstiileistä jo 25 vuotta. Materiaalien arvostus ja emotionaalinen muotoilu ovat ekologisen pukeutumisen lähtökohtia ja Mirka Pukine Oy:n toimintaperiaatteita. Luento avaa näkymiä kierrätysmateriaalien hyödyntämiseen ja tulevaisuuden ekologisiin kuituihin.

11.3. klo 15.30 Kansanomaiset tekstiilit Kuopion kulttuurihistoriallisen museon kokoelmissa, Anu Reijonen.
Paikka: Kuopion museon monitoimitila.
11.3. luennon striimilinkki https://www.youtube.com/live/yNW73fecR_c?si=nOUCp2IjVIdQMlG7 (Suosittelemme saapumista paikan päälle.)
18.3 klo 15.30 Käsityölaukku perinteen siirtäjänä, Sanna Reinikainen.
Paikka: Kuopion museon monitoimitila.
25.3. klo 15.30 Kudontaperinteen jatkuminen, Kati Jauhiainen.
Paikka: Käsillä ry, Vuorikatu 9 c.
Kuvaus: Esitellään Käsillä ry:n toimintaa ja perehdytään kudonnan alkeisiin. Kati Jauhiainen, muotoilija AMK. Kati on tehnyt opinnäytetyönsä aiheesta “Räsymatto: kokeilevaa kudontaa poistotekstiileistä”.
1.4. klo 15.30 Historiasta inspiroituminen osana muotoilua ja käsitöitä, Tytti Vuorikari.
Paikka: Kuopion museon monitoimitila.
Kuvaus: Toimin Savonia ammattikorkeakoulussa opettajana Palvelumuotoilun ja muotoilun historian opintojaksoilla. Tein maisteriopinnot ja aloitin jatko-opinnot Lapin yliopistossa, jossa opetin myös palvelumuotoilun maisteriohjelmassa ennen Savoniaan siirtymistä. Väitöskirjani koskee arkistojen käyttöä muotoilun tutkimuksessa ja niiden merkitystä. Väitöskirjassani tutustuin Designarkistoon talletettuihin arkistoihin ja haastattelin arkistonluovuttajia.
Historiasta voi ammentaa paljon tietoa ja inspiraatiota. Koen että historia ei ole muuttumaton, vaan sitä kirjoitettaan uudelleen ja uudelleen uusista näkökulmista. Arkistot, erityisesti muotoilualan, miellän omanlaisiksi aarrekammioiksi, joista voin löytää niintä erityisempiä, harvinaisempia ja ”kadonneita aarteita”, jotka tuovat lisää uusia ääniä avaamaan historiaamme esineiden ja palveluiden muotoilun näkökulmasta.

Luennoille on vapaa pääsy. Lämpimästi tervetuloa!

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2025-02-12 17:00 - 19:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Rentoudu taiteen keskellä
2025-02-12 18:00 - 18:50, 2025-02-19 18:00 - 18:50 | KUMMA, Kauppakatu 35, Kuopio, 70100
Taidemuseon rentoutushetkissä virittäydytään kevään tuloon kehoa avaavien, lempeiden liikkeiden ja hermostoa tasapainottavan hengityksen avulla. Meditatiivinen hetki kutsuu palautumaan ja antaa tilaa luovuudelle. Pukeudu mukavasti ja ota mukaasi vesipullo.
Taidemuseolta löytyy joogamattoja ja vilttejä, mutta halutessasi voit ottaa omat mukaan.
Rentoutuksen pääsymaksu 9 €. Lisäksi Kuopion taidemuseon pääsymaksu 10/5 €, alle 18-vuotiaat ilmaiseksi. Museokortti käy maksuvälineeksi. Varaa paikkasi rentoutukseen Kuopion kaupungin verkkokaupasta Pääsyliput ja opastukset – Kuopion verkkokauppa

Taidevartti
2025-02-19 13:00 - 13:15 | KUMMA, Kauppakatu 35, Kuopio, 70100
Tervetuloa taidevartille mukaan uppoutumaan Koloristi kylässä -näyttelyn teoksiin! Taidevarteilla kohdennetaan katse neljännestunniksi yhteen Martti Airion taidekokoelman teokseen ja kuunnellaan museoammattilaisen ajatuksia. Taidevartilla voit nauttia taiteesta omalla tavallasi – voit joko vain kuunnella ja keskittyä teoksen maailmaan tai osallistua aktiivisesti kysellen ja kommentoiden.
Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Luontokirjalukupiiri
2025-02-19 17:00 - 18:00 | Zoom
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla osoitteessa: https://zoom.us/j/99576520794
Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
ke 19.2. Iida Turpeinen: Elolliset

ke 19.3. Heli Laaksonen: Luonnos ja Jatkos
ke 23.4. Karin Erlandsson: Helmenkalastaja

Kuutin synttärit
2025-02-22 11:00 - 14:00 | Kuopion museo
Saimaannorpan poikaset syntyvät Nestorin nimipäivän (26.2.) aikoihin helmikuun lopussa. Iloisen perheenlisäyksen kunniaksi Suomen luonnonsuojeluliitto järjestää lapsiperheille suunnatun Kuutin synttärit -tapahtuman Kuopion museossa lauantaina 22. helmikuuta klo 11–14.
Syntyviä kuutteja juhlistetaan norppa-aiheisin pelein ja leikein. Tapahtumassa voi myös askarrella syntymäpäiväsankarille kortin sekä tutustua saimaannorpan pesintään ja norppaturvalliseen Saimaa-katiskaan. Toiminnallisia rasteja kiertämällä saa muistoksi oman norppadiplomin.
Tapahtumassa esitetään klo 12 ja klo 13 Suomen luonnonsuojeluliiton tuottama Norppana on hyvin jännittävää -nukketeatteri. Esityksessä nähdään nuorten norppien seikkailu Saimaan pinnan alla ja hieman ihmisten maailmassakin.
Tapahtumaan on vapaa pääsy.
Suomen luonnonsuojeluliitto järjestää tapahtuman yhteistyössä Pohjois-Savon luonnonsuojelupiirin ja Kuopion museon kanssa. Tapahtuma on osa Yhteinen saimaannorppamme LIFE -hanketta, joka on Euroopan unionin osarahoittama.
***
Kuutin synttärit -tapahtuman ohessa on kaksi opastusta Kuopion museon luonnontieteellisiin perusnäyttelyihin. Opastuksille pääsee mukaan museon pääsylipulla (15/10 €, alle 18-v maksutta), Museokortilla tai Kaikukortilla. Samalla päivälipulla voi käydä molemmilla opastuksilla sekä vierailla myös muissa perusnäyttelyissä. Lähtö opastuksille museon aulasta lipunmyynnin läheisyydestä.
– Klo 11.30 Norppavartti tutustuttaa oppaan johdolla Muuttuva luonto -perusnäyttelyn saimaannorppiin. Kesto noin 15 min.
– Klo 14 Kuopion museon opastus Muuttuva luonto -näyttelyyn. Kesto noin 45 min.
